Document ID: 31999D0127

RÅDETS AFGØRELSE af 25. januar 1999 om indgåelse af rammeaftalen om samarbejde med henblik på som endeligt mål at forberede en associering af politisk og økonomisk art mellem Det Europæiske Fællesskab og dets medlemsstater på den ene side og Republikken Chile på den anden side (1999/127/EF)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 113 og 130 Y sammenholdt med artikel 228, stk. 2, første punktum, og stk. 3, første afsnit,
under henvisning til forslag fra Kommissionen,
under henvisning til udtalelse fra Europa-Parlamentet, og ud fra følgende betragtninger:
Efter traktatens artikel 130 U skal Fællesskabets politik med hensyn til udviklingssamarbejde fremme en bæredygtig økonomi og social udvikling i udviklingslandene, deres harmoniske og gradvise integration i verdensøkonomien og bekæmpelse af fattigdommen i disse lande;
rammeaftalen om samarbejde med henblik på som endeligt mål at forberede en associering af politisk og økonomisk art mellem Det Europæiske Fællesskab og dets medlemsstater på den ene side og Republikken Chile på den anden bør godkendes -
TRUFFET FØLGENDE AFGØRELSE:
Artikel 1
Rammeaftalen om samarbejde med henblik på som endeligt mål at forberede en associering af politisk og økonomisk art mellem Det Europæiske Fællesskab og dets medlemsstater på den ene side og Republikken Chile på den anden godkendes herved på Fællesskabets vegne.
Teksten til aftalen er knyttet til denne afgørelse.
Artikel 2
På de i aftalens artikel 34 fastsatte betingelser varetager formanden for Rådet formandskabet i Det Fælles Råd, der er omhandlet i aftalens artikel 33, og repræsenterer Fællesskabet heri. En repræsentant for Kommissionen varetager formandskabet i den blandede samarbejdskommission, der er omhandlet i aftalens artikel 35, og i den blandede underkommission for handel, der er omhandlet i aftalens artikel 37, i overensstemmelse med disses forretningsordener og repræsenterer Fællesskabet i disse organer.
Artikel 3
Formanden for Rådet foranstalter på Fællesskabets vegne den i aftalens artikel 42 nævnte notifikation.
Artikel 4
Denne afgørelse offentliggøres i De Europæiske Fællesskabers Tidende.
Udfærdiget i Bruxelles, den 25. januar 1999.

Labels: 18
5